Biblioteca Manuel Vilà i Dalmau - Tossa de Mar - Dossier de premsa - L'Ajuntament de Tossa de Mar vol fer un port as Codolar\n17 de març de 2012 | El Punt\nTindria gairebé 400 amarratges i es complementaria amb un hotel de cinc estrelles, xalets de luxe i un hospital marí. No es podrà construir abans del 2015, quan acaba la prohibició de fer-ne de nous a Catalunya\nL'Ajuntament de Tossa de Mar ha desenterrat la idea de construir un port al municipi. Una possibilitat de la qual s'havia parlat temps enrere i que estava guardada en un calaix. El projecte preveu construir-lo a la part de sota de la cala des Codolar i tindrà un total de 396 amarratges. El complex es complementarà amb un hotel de cinc estrelles, diversos xalets de luxe i un hospital marí. El projecte, que en cap cas es faria abans del 2015 –quan acaba la moratòria per poder fer nous ports–, tirarà endavant només si els veïns hi donen el vistiplau a través d'una consulta popular que es convocarà abans que acabi aquest mandat. “Significaria un abans i un després per al nostre poble perquè és u...


President Torra: "Els testimonis d'Oriol Junqueras i Quim Forn han desmuntat el cúmul de falsedats d'aquesta causa"\nEl cap de l’Executiu ha remarcat que “no deixarem d’insistir en acusar l’estat i ho farem arreu del país i d’Europa”\nEl president Torra, fent declaracions als mitjans. Autor: Ruben Moreno\nEl president de la Generalitat, Quim Torra, ha assegurat aquest vespre que els testimonis d’avui del vicepresident Oriol Junqueras i del conseller Quim Forn en el judici de l’1-O “han sigut excepcionals, valents i coratjosos” i els ha agraït que “amb la veritat nua hagin estat capaços de desmuntar tot el cúmul de falsedats que aquesta causa arrossega”.\nEl cap de l’Executiu ha fet aquestes declaracions a Palma, on ha assistit al funeral de la filòloga Aina Moll. Quim Torra també ha posat en relleu que, “des del primer dia, aquest judici ha despullat l’estat espanyol”. I ha afegit que “hem vist que era un judici per criminalitzar una idea, un judici que ha volgut perseguir una ideologia democràtica, pacífica i no violenta com és l’independentisme”.\nEl cap del Govern també ha fet notar que aquest judici “està posant al descobert tot el que sabíem que hi havia al darrera” i ha advertit que “no deixarem d’insistir en acusar l’estat d’aquesta causa, arreu del país i ho farem arreu d’Europa”.\nEn aquest sentit, ha explicat que dilluns vinent farà una conferència conjunta amb el president Carles Puigdemont a la seu del Parlament Europeu “per denunciar precisament la vulneració dels drets, dels nostres drets civils, dels drets humans i del dret nacional de Catalunya a la seva autodeterminació”.


Vi Fontanafredda Moncucco Moscato d'Asti: totes les anyades a Uvinum\nCompra Fontanafredda Moncucco Moscato d'Asti al millor preu\n“- sabors molt rics, pera madura, préssec blanc, acàcia - Al paladar, dens, amb una frescor ben equilibrada, color: groc palla amb reflexos daurats al·lèrgens: conté sulfits”\n“Atractiva groc daurat brillant en el vidre, amb un nas intensament aromàtic de pètals de color blanc, préssecs i peres madures lleugerament especiat. De cos mig amb un deliciós riquesa de sabors de mel grapey de fruita concentrats, delicadament equilibrat amb l'acidesa de neteja i una juvenil animat pettiance, que eleva el paladar i manté el vi refrescant i perillosament fàcil de beure!”\nFitxa tècnica · Fontanafredda Moncucco Moscato d'Asti\nFontanafredda Moncucco Moscato d'Asti 2018 14,55€\nFontanafredda Moncucco Moscato d'Asti 2017 18,82€\nQuina és la valoració de/d' Fontanafredda Moncucco Moscato d'Asti?\nQuina és l'opinió sobre altres anyades o volums de/d' Fontanafredda Moncucco Moscato d'Asti?\n“Hi predomina la llimona, i notes de poma. Per ser de Moscato d'Asti és molt lleuger. El Fontanafredda Moncucco Moscato D'Asti mai falla.”\n“Una sensació d'espessor, en boca que equilibra molt bé la forta reactivació freshness.Fontanafredda s sota Oscar Farinetti sembla assegurada i aquesta bella dorment del Langhe - les seves vinyes són sens dubte entre els millors de la zona - està ara en una trajectòria clarament ascendent. Es sa celler que combina aquesta gran història - Fontanafredda solia tenir la seva pròpia fleca i l'escola, i encara conserva un gran sentit de la comunitat - amb el fons modernes instal·lacions de producció per a tot, des de Asti en Barolo .. Raïm: 100% Moscato d'Asti Regió: Itàlia / Piemont / S. Stefano Belbo DOCG Maker: Oscar Farinetti Notes: Color groc palla amb reflexos daurats, aromes que són fortes reminiscències de pera madura, préssec blanc, mel, acàcia, tell i flors de tarongina, sàlvia i llimona. Una gruixuda, sensació en boca que equilibra molt bé la marcada frescor. Servir: En 8-10c és molt agradable pel seu propi compte, sinó que també és un complement perfecte per a molts tipus de postres, incloent dolços elaborats. ABV: 5,5%”


CLUB BM. ESPARREGUERA: Cròniques jornada 29 de febrer - 1 de març\nCròniques jornada 29 de febrer - 1 de març\nUs deixem aquí les cròniques dels partits del cap de setmana passat:\nBenjamí mixt 12 - E. Castelldefels 4\nPrimera victòria dels nostres benjamins contra Castelldefels guanyant els quatre quarts.\nPartit que ha sigut dominat durant els quatre quarts pels nostres, la primera part ha estat la millor en atac, ja que han estat molt afinat a l'hora de llançar a porteria, entre els jugadors han fet molt bons passes.\nLa segona part ha sigut molt més igualada, els nostres van baixar una mica el rendiment i el contrari es va créixer.\nJa a la terçara part es va igualar encara més però ja a l'última part els nostres van fer un canvi de xip fent que l'últim quart fos el millor del partit fent una defensa increïble i unes jurades entre jugadors molt bones.\nTots nosaltres estem molt contents amb el partit que es va jugar, ja que es va veure moltes fintes, cicle de passes, bots, passes... Molt bons. Esperem que segueixin així!!!\nAleví mixt 6 - H. Gavà femení 10\nAquest dissabte es va disputar al Pavelló de El Castell el darrer partit de la primera volta. El rival era el H Gavà femení , un equip que es presentava sense haver perdut ni empatat cap enfrontament abans.\nAbans de començar l'enfrontament l'Esparreguera va demanar si es podrien jugar 5 parts, en comptes de les 4 habituals, ja que a la banqueta local es disposaven de 12 jugadors (tot i que només compatibilitzarien les 4 primeres). L'equip visitant va estar d'acord en tot moment i així es va fer.\nLa primera de les parts va ser espectacular, els nostres van jugar potser la millor part de tot el campionat. Una molt bona defensa, amb ajudes, que impedia els llançaments del rival i unes bones accions ofensives posaven per davant en el marcador als esparreguerins. Tot i que les diferències no eren grans, la iniciativa sempre ens era favorable. Així s'arriba al final amb un resultat de 9 a 7.\nA la segona de les parts ens va tornar a passar el que ja és habitual en molts partits. Ens despistem en defensa i som massa individuals en atac. En el moment en què es perden dues o tres pilotes, l'equip es posa nerviós i costa molt mantenir els marcatges, a més a més l'atac no flueix i cadascú intenta anar per lliure. El resultat va ser de 5 a 20.\nA les dues darreres parts els nostres es van centrar. La defensa es va tornar a ajustar, fent faltes o ajudes quan era necessari. A més a més, l'atac tornava a funcionar amb bones combinacions, però també amb accions individuals quan era possible. Però l'equip del Gavà ja havia agafat velocitat i totes dues parts van caure del seu costat per un ajustat 10 a 12 i 10 a 13.\nA la 5a part, els nostres ja es van relaxar i va servir perquè tots/es poguessin jugar una mica més.\nMarcador del partit 6 a 10, però molt contents de la feina d'aquests nois/es.\nCol·legi Sagrat Cor 37- Infantil mixt 25\nAquest cap de setmana els nostres infantils s'han desplaçat al complicat camp del col·legi Corazonistas de Barcelona.\nEl partit va començar amb una clara superioritat dels barcelonesos gràcies a una defensa 3-3 molt pressionant la qual els va permetre recuperar algunes pilotes per poder córrer al contraatac.\nTot hi això els nostres seguien lluitant amb uns bons atacs en carrera d'Hugo, els desmarcs sense pilota de Pau i les constants aturades de Joel a porteria.\nL'entrada al camp d'uns altres primeres línies va permetre que Parcerisas aquest cop ocupes la posició d'extrem on va poder superar amb facilitat al seu i arribar a 6 metres per finalitzar fàcilment.\nA l'inici de la segona part va succeir el mateix que al principi del partit. Els locals van pujar molt la defensa i els nostres jugadors no van saber atacar sense pilota per arribar a porteria i va implicar un augment a la diferència de gols. Finalment els nostres infantils van seguir lluitant en defensa recuperant pilotes i marcant gols ràpids per poder retallar la voluminosa diferencia en el marcador fins a arribar al resultat de 37-25.\nCal destacar que tot i perdre, els nostres nois segueixen millorant i donant passes endavant.\nH. Tarragona 14 - Juvenil 26\nNova victòria dels nois d'en Joan i en Carlos, que els permet continuar amb les opcions intactes de classificar-se per a la següent fase de la Competició, restant 2 partits per disputar.\nEl partit, però, no va sortir com tots esperaven. Ja des del primer atac, es va veure un equip sense intencions tàctiques, ni de mirar la porteria contrària, que és la pitjor notícia. Albert agafava les rendes de l'equip, i es jugava el físic a cada atac, de manera equivocada, però no era acompanyat en gairebé cap acció col·lectiva d'atac pels seus companys.\nPerò, l'equip era sòlid en línies generals en el bloc defensiu (defensa + porteria), i, tot i que de manera ajustada, dominava el marcador en tot moment, arribant al 7 a 11 de la mitja part.\nL'equip, conscient que havia de ficar-se les piles si volia marxar mig satisfet de terres Tarragonines, va fer el pas endavant exigit a la mitja part. Ajustant el sistema defensiu al rival, aprofitava algunes transicions per distanciar-se en el marcador, destacant el paper de Nico i Isaac en aquest tram, però recolzat per tot l'equip.\nI, en atac, apareixien brots verds, aconseguint algunes situacions còmodes pel llançament, tot i errar bastants llançaments, aconseguia no deixar sol a Albert, que ara sí, anaven tots a una, i tot l'equip va sumar.\nRubén va treure el cap ja al partit, mostrant la feina que realitza als entrenaments però que tant li estava costant transmetre als partits, apareixia un Parcerisas letal al lateral dret, i potser l'única cosa que va faltar va ser trobar situacions de joc amb pivot.\nEls tècnics es mostraven decebuts en veure que, la feina realitzada durant els entrenaments, no es veia reflectida en l'equip, però confiats que tornarà a sortir, forma part del procés d'aprenentatge.\nMenció especial a, la rigorositat dels nois en complir uns sots objectius marcats per l'equip.\n· Deixar al rival en 14 gols (dit i fet, 7 gols rebuts per part).\n· Millora els resultats de la 1a volta a la 2a, tret de l'accident patit a Molins de Rei, l'equip està mostrant la millora exigida. Els partits guanyats, han estat amb millor joc i resultat, els que han acabat amb la mateixa diferència en el marcador, s'ha aconseguit deixar al rival en menys gols, insistència constant en les tasques defensives, i el partit perdut vers la Salle Bonanova, va estar competit fins al final, cosa que a la 1a volta no va ser així.\nAra queden 2 autèntiques Finals, seran capaços d'aconseguir complir amb els objectius aquests nois? Vine a comprovar-ho el proper Dissabte 7 de Març, a les 19.00h, rebem al líder Liceo Francès, rival al qual li van trencar la imbatibilitat a casa seva guanyant al darrer segon!


L’alternativa de les nits de Sant Boi | Catalunya Religió\nPor La puntada. Mié, 20/08/2014\n(Casal Marianao) El projecte d’oci juvenil va néixer el 2006, a partir d’un curs de dinamitzadors juvenils, en el qual els i les joves que integren el curs decideixen crear una alternativa de lleure amb la finalitat d’omplir el buit que hi ha a la nostra ciutat de Sant Boi d’un oci diferent de l’actual i fer propostes que incideixin, de manera prioritària, en els joves. La iniciativa vol utilitzar les instal·lacions de la Fundació Marianao i altres recursos de la ciutat, per tal d’enfortir la relació entre els joves i l’associacionisme juvenil, de manera que puguin autogestionar les activitats que vulguin impulsar. Així, es tracta de cercar alternatives a l’oci nocturn tradicional i, alhora, d’incidir de manera preventiva en les conductes de risc.\nPerò a diferencia del que tradicionalment sol passar, que és la direcció vertical de les ofertes des de les administracions cap als joves, cosa que sol donar com a resultat ofertes poc atractives per als joves i poc adaptades a les seves necessitats, amb aquest projecte volem donar el protagonisme als joves i dotar-los de les eines i els espais perquè ells inventin el seu propi projecte de lleure.\nÉs per això que neix aquesta iniciativa, amb la finalitat de crear espais de lleure alternatiu dinamitzats pels propis joves i dirigits a tots ells. A partir de juny de 2006, després d’una experiència pilot per comprovar si el projecte és viable, neix el programa Vente Pa’ka impulsat per joves de la comunitat.\nEl programa VPK d’oci alternatiu es vertebra en dos grans eixos, activitats culturals i esportives. Les activitats culturals sorgeixen de la pròpia demanda dels joves. D’aquesta manera, entenem la participació com la dotació d’eines, espais i oportunitats perquè els joves siguin protagonistes de les seves accions i decisions.\nEn l’apartat esportiu, es treballa per a la consolidació de bons hàbits de salut, així com per crear xarxes de participació comunitària des de l‘oci alternatiu nocturn. Totes aquestes activitats es realitzen en horari nocturn, els divendres i dissabtes, de 22 a 3 de la matinada\nEn conclusió, VPK és simplement, un espai alternatiu en el temps lliure dels joves, per a que puguin proposar noves maneres de gestionar el seu oci, des d’ una vessant més saludable, cooperativa, innovadora i de promoció cultural.\nPastoral Obrera, Crit Solidari, Casal Marianao, Bisbat de Sant Feliu, Sant Feliu, Educació, Acció Social


Cuixart surt de la presó per anar a treballar a la seva empresa\nQuan ha arribat a l'empresa que encara dirigeix, ha estat rebut pels seus treballadors amb aplaudiments i abraçades.\nRedacció Catalunyapress | dijous, 13 de febrer de 2020\nEl president d'Òmnium Cultural, Jordi Cuixart, a la presó pel procés, ha sortit de la presó de Lledoners (Barcelona) passades les 8.00 hores d'aquest dijous per anar a treballar a la seva empresa situada a Sentmenat (Barcelona), i a la tarda farà voluntariat.\nQuan ha arribat a l'empresa que encara dirigeix, ha estat rebut pels seus treballadors amb aplaudiments i abraçades, i els ha dedicat unes paraules: "Us vaig dir que tornaria i he tornat. Us dono les gràcies per la feina que heu fet".\nI els ha dit que els vol molt i que està content de poder passar aquest dia amb ells: "El compromís empresarial també és compromís social".\n"A seguir lluitant per tirar endavant l'empresa i treballar per la llibertat i l'amnistia", ha afegit el líder d'Òmnium, que després ha saludat a la premsa que estava expectant per la seva arribada i ha entrat dins de l'empresa.\nSegons han explicat fonts d'Òmnium, Cuixart treballarà a jornada completa tres dies a la setmana i, els altres dos, a la vesprada farà voluntariat en una fundació que treballa amb persones en risc d'exclusió social.\nAquest dijous té previst treballar fins a les 14 hores, esmorzar i després desplaçar-se a aquesta fundació, i haurà d'estar de tornada al centre penitenciari abans de les 20 hores.\nSÀNCHEZ I FORCADELL\nEls centres penitenciaris de Lledoners i de Mes d'Enric han proposat, respectivament, l'aplicació del 100.2 per a l'expresident de la ANC i exdiputat de JxCat Jordi Sànchez, i a l'expresidenta del Parlament Carme Forcadell, condemnats pel Suprem a nou i a 11 anys i mig de presó.\nL'adopció del 100.2 depén de les Juntes de Tractament de les presons i ha de ser comunicat de manera obligatòria a un jutge de vigilància penitenciària, que posteriorment ha de ratificar-lo, però que no paralitza la seva aplicació immediata.\nLa jutge autoritza el permís penitenciari de tres dies per a Jordi Cuixart\nFiscalia s'oposa a un nou permís per Cuixart perquè no veu penediment


Pels amants de la lectura i de la solidaritat, aquest dissabte tenen una cita. El llibre "Fem Santes, llibre per guixar" de la mataronina Gemma Pont, fa parada a la Plaça de la Peixateria amb l'objectiu de, precisament, fer una trobada per guixar el volum. Diferents activitats infantils, i també la signatura del llibre, completaran la trobada de la tarda de dissabte. Un acte que compta amb la col·laboració de la Cafeteria La Selva, la Botiga Solidària i la Fundació Grup Tercer Món.\nTotes aquelles persones que comprin el llibre, dedicat a la Festa Major de Mataró, col·laboraran amb el projecte d'ajuda als refugiats d'Idomeni gestionat per EKO Project. Aquest projecte es destina als infants impulsant activitats de lleure i educació.\nLa indignació de l'autora per la situació dels refugiats sirians la va portar a tirar endavant aquest llibre, avui amb més dificultats, ja que el camp on es trobava EkoProject a l'inici del projecte va ser desallotjat.


Resultats de les enquestes sobre el cercador i el servei d’atenció personalitzada de l’Optimot – El blog de l'Optimot\nResultats de les enquestes sobre el cercador i el servei d’atenció personalitzada de l’Optimot\n19/09/2012 24/02/2016 xarxes2 comentaris\nLa primavera passada vam dur a terme dues enquestes relacionades amb l’Optimot (sobre el cercador i el servei d’atenció personalitzada), per conèixer la valoració que fan d’aquest recurs les persones que l’utilitzen i per millorar-lo.\nPel que fa a l’enquesta del cercador, la resposta dels usuaris a la crida que vam fer va ser molt positiva, ja que en uns quinze dies vam rebre gairebé 1.000 qüestionaris. Des d’aquí volem agrair una resposta tan participativa, perquè les opinions i els suggeriments de millora aportats són una contribució molt valuosa per a l’Optimot. D’altra banda, entre els resultats de l’enquesta, cal destacar el fet que el 95 % dels enquestats es mostren satisfets amb l’Optimot i li atorguen una qualificació bona o molt bona.\nQuant a l’enquesta del servei d’atenció personalitzada, les prop de 200 persones que hi han respost es mostren satisfetes amb el servei que reben, tant pel que fa al temps de resposta com pel que fa a la qualitat. Des d’aquest bloc també volem agrair-los la dedicació i esperem que vegin reflectides algunes de les millores del servei proposades.\nPel que fa a l’enquesta del cercador, per al 82 % dels enquestats l’Optimot és una eina d’ús habitual que consulten diàriament o almenys un cop per setmana. El 94 % considera útils les opcions de cerca i el 75 % troba la resposta al cercador amb facilitat. Una dada molt significativa és que el 54 % de les persones que han respost l’enquesta són professionals de la llengua. En l’apartat de millores, destaca la demanda d’una font de sinònims, més informació de continguts gramaticals (com les fitxes de l’Optimot) i millores en la interfície del cercador.\nQuant a les aportacions de l’enquesta del servei d’atenció personalitzada, alguns usuaris esmenten l’inconvenient de no poder fer diverses consultes en un mateix formulari. Aquest procediment és molt necessari per al servei perquè ens permet obtenir una informació que posteriorment reverteix en millores com, per exemple, fitxes noves per al cercador a partir dels dubtes més freqüents. Aquest és un dels motius pels quals el servei demana als usuaris que enviïn un dubte per formulari.\nTrobareu més informació sobre el resultat de les enquestes si cliqueu aquí.\ndades, enquesta, servei d'atenció personalitzada\nPerquè, per què o per a què?\nActualització dels diccionaris terminològics de l’Optimot\n2 respostes a “Resultats de les enquestes sobre el cercador i el servei d’atenció personalitzada de l’Optimot”\nIsabel Quadrat Arasa ha dit:\n30/10/2012 a les 4:46 pm\nTot i que no he respost mai l’enquesta, vull dir que considero l’eina extraordinàriament útil però hi trobo a faltar un diccionari etimològic.\n30/10/2012 a les 5:24 pm\n(Isabel Quadrat Arasa) Gràcies pel comentari. Prenem nota del suggeriment que ens fas arribar.\nLeave a Reply to Isabel Quadrat Arasa\tCancel reply


Mutualistes i els seus beneficiaris destinats i/o residents a l'estranger - Assistència sanitària a l'estranger - Prestacions i descàrrega d'impresos - Portal Muface\nMutualistes i els seus beneficiaris destinats i/o residents a l'estrangerr\nMutualistes i els seus beneficiaris destinats i/o residents a l'estranger\nMUFACE presta assistència sanitària als mutualistes destinats i/o residents a l'estranger per treball oficial i els seus beneficiaris a través del Concert d'assistència sanitària en l'exterior (CASI) que, des de l'1 de gener de 2020, té subscrit amb l'Entitat d'Assegurances DKV.\nAixí mateix, tenen dret a aquesta prestació:\nEls mutualistes en situació de serveis especials que hagin estat autoritzats per realitzar una missió per un període determinat superior a sis mesos en Organismes Internacionals, Governs o Entitats Públiques estrangeres o en programes de cooperació internacional i no gaudeixin de cobertura de l'assistència sanitària a través del corresponent Organisme, Govern, Entitat o Programa.\nProfessors visitants en centres escolars a Estats Units i Canadà.\nEls mutualistes jubilats que fixin la seva residència definitiva en un país de la Unió Europea.\nEls mutualistes i els seus beneficiaris destinats i residents a l'estranger com a Experts Nacionals Destacats (END) per un període superior a sis mesos, comptats a partir de la sol·licitud:\nPodran sol·licitar en l'Oficina Delegada de MUFACE per al personal en l'exterior l'adscripció al CASI vigent a cada moment, sempre que la situació com END tingui o es prevegi que tindrà una durada superior a sis mesos, comptats a partir de la data de la sol·licitud.\nDocuments necessaris per sol·licitar la inclusió:\n1. A través de l' Imprès AB-1 (Afiliació, baixa i variacions de titulars), degudament emplenat i signat.\n2. Certificat emès a aquest efecte per l'òrgan de personal o pel responsable de la unitat a la qual estigui adscrit el funcionari, o bé còpia del nomenament o concessió del lloc com END. En tots dos casos, haurà d'estar acreditat el temps previst de permanència en aquesta situació.\n3. Document d'afiliació a MUFACE, targeta sanitària de l'Entitat mèdica en la qual actualment estigui adscrit el mutualista i talonaris de receptes en ús.\nQuè inclou aquesta prestació?\nEl CASI parteix del principi de cobertura de l'assistència sanitària dels mutualistes a qualsevol país del món, inclosa Espanya. El seu contingut assistencial és equivalent a les prestacions sanitàries que s'ofereixen a Espanya a tots els protegits per MUFACE i, per tant, inclou:\nEl cost total de l'assistència mèdica, hospitalitzacions quirúrgiques i no quirúrgiques i qualsevol altre servei d'estada i tractament en centre sanitari per les mateixes assistències que es prestarien a Espanya.\nEl cost total dels medicaments i altres productes farmacèutics aplicats en règim d'hospitalització.\nEl cost dels medicaments i altres productes farmacèutics dispensats en règim ambulatori, menys la quantitat que hagués correspost aportar al titular a Espanya. En cas de dubte, s'entendrà que aquesta quantitat és el 30% del preu abonat. Es recorda que els mutualistes i els seus beneficiaris NO han de fer ús dels talonaris de receptes de MUFACE, tot i que l'assistència sigui rebuda a Espanya.\nEl cost total o l'ajuda econòmica que correspongui en els casos de prestacions ortoprotésicas.\nLes mateixes prestacions odontològiques que es cobreixen en els concerts subscrits amb les Entitats d'assegurança per a l'assistència en territori nacional. Les pròtesis dentàries no incloses en aquesta cobertura es podran presentar davant MUFACE per a la seva cobertura directa mitjançant el sistema d'ajuda baremada previst en l'Ordre APU/2245/2005 i actualitzada per Resolució de 26 de juny de 2014, així com les prestacions oculars, que tampoc estan incloses en el Concert.\nTransport i avacuació sanitària, així com repatriació del cadàver o cendres del mutualista o beneficiari, d'acord amb les condicions fixades en el Concert.\nOn es rep l'assistència?\nL'assistència a l'estranger es rebrà, amb caràcter general, al país de destinació o de residència del mutualista, tret que en aquest no es disposi dels mitjans adequats. El mutualista pot triar lliurement els professionals i centres sanitaris on desitgi ser atès,encara que per a alguns països existeix xarxa concertada per l'entitat.\nEl sistema de cobertura general és el de reemborsament de les despeses per les assistències rebudes. No obstant això, en situacions de previsible alt cost, com les hospitalitzacions i tractaments de malalties cròniques greus, DKV procedirà, al pagament directe i, si escau, a l'anticipació de fons o quantitats a compte als proveïdors sanitaris, tendint al fet que, en la major part de les situacions possibles, s'eviti al beneficiari l'abonament inicial per les assistències rebudes.\nPer a això, el mutualista o beneficiari prèviament comunicarà l'internament o inici del tractament a DKV, que gestionarà la corresponent autorització i l'anticipació de fons o quantitats a compte quan així ho exigeixi el respectiu centre o professional sanitari. DKV haurà de resoldre i comunicar a l'interessat el resultat de les gestions en el termini màxim de cinc dies.\nEn aquells casos que es tracti d'assistències periòdiques pel propi procés, o en casos de facultatius o centres d'atenció primària, el titular podrà sol·licitar a DKV que gestioni amb el proveïdor el pagament directe del cost generat, sempre que existeixi conformitat d'aquest.\nA més, DKV ofereix un catàleg d'hospitals i proveïdors sanitaris en la majoria dels països on estan destinats els mutualistes, als quals es podrà acudir sense necessitat d'efectuar el pagament del servei.\nPer a l'assistència a Espanya, els mutualistes i els seus beneficiaris adscrits al CASI han d'acudir, presentant la seva targeta identificativa facilitada per DKV, als mitjans concertats per aquesta, podent triar entre tots els facultatius i centres que constin als Catàlegs Provincials de Proveïdors que l'entitat ha ofert per al Concert d'assistència sanitària en territori nacional.\nEn situació d'urgència a Espanya, han de trucar al telèfon d'urgències 900 300 799.\nAixí mateix, DKV disposa d'un servei de gestió de cites a Espanya, l'objectiu del qual és oferir als mutualistes i beneficiaris la possibilitat de gestionar temes relacionats amb la seva salut durant les seves estades en aquest país. Per contactar amb aquest servei, disposen de les següents vies d'accés:\nTelèfon: 34 902 499 600\nPer a l'accés a l'assistència, DKV pot exigir la prescripció mèdica o autorització prèvia d'aquesta, sempre que es faci constar expressament als citats Catàlegs.\nPer la seva banda, l'Entitat està obligada a complir amb les exigències de mitjans que s'estableixen en el Concert i que és idèntica a la contemplada en el Concert d'Assistència Sanitària nacional. D'aquesta forma si, excepcionalment, no disposés d'aquests mitjans concertats, està obligada a facilitar l'accés dels mutualistes i beneficiaris a altres serveis privats que existeixin en la mateixa localitat o, de no existir aquests, als corresponents serveis públics, assumint directament aquella les despeses que poguessin facturar-se.\nPer consultar el llistat de professionals i centres mèdics a Espanya es poden utilitzar els diferents canals de comunicació que l'Entitat posa a la disposició dels mutualistes i beneficiaris:\nWeb www.dkvseguros.com a l'espai exclusiu “Troba el teu metge”\nTelèfon d'atenció al mutualista: 902 499 600\nA través de telèfon mòbil o PDA amb accés a internet accedint a l'adreça www.movil.dkvseguros.com\nPer a més informació sobre les cobertures i procediments d'aquest Concert poden dirigir-se a:\nOficina Delegada de MUFACE per a personal en l'Exterior:\nPl. de la Província Nº 1, 6º, Madrid, 28012\nCorreu electrònic: exteriores@muface.es\nInformació de l'Entitat:\nTelèfon: 34 902 499 160\nCorreu electrònic: muface.internacional@dkvseguros.es\nEn cas que els mutualistes no estiguin conformes amb l'assistència sanitària prestada per l'Entitat, poden presentar la seva reclamació per escrit davant l'Oficina Delegada de MUFACE per al Personal en l'Exterior (d'ara endavant, Oficina Delegada), acompanyant quants documents justifiquin aquella.\nRebuda qualsevol reclamació, l'Oficina Delegada, si considerés inicialment que existeixen raons per a la seva estimació, realitzarà de manera immediata les gestions oportunes davant DKV per obtenir satisfacció a la mateixa, en aquest cas s'arxivarà sense més tràmits amb anotació de la solució adoptada. En cas que les citades gestions no prosperin, l'Oficina Delegada formalitzarà l'oportú expedient i ho remetrà al Departament de Prestacions Sanitàries que procedirà a incloure-ho en l'ordre del dia de la immediata reunió de la Comissió Mixta Exterior.\nEn qualsevol cas estan obertes totes les vies d'impugnació previstes en la Llei 39/2015, d'1 d'octubre, del Procediment Administratiu Comú de les Administracions Públiques.\nEn el cas que els mutualistes vulguin presentar reclamacions, poden ser formulades per diverses, vies, entre les quals recomanem el servei electrònic, per la seva major agilitat i seguretat:\n• Mitjançant la nostra seu electrònica utilitzant Cl @ veu, certificat digital o DNI-e enllaç a seu\n• Presentant aquest formulari a la nostra Oficina Delegada d'Exteriors, ja sigui presencialment o per correu postal.\nSi necessiten ajuda o ampliació d'informació, poden dirigir-se a l'Oficina Delegada de MUFACE per al Personal en l'Exterior, les dades de contacte són:\nTelèfons: 91 379 98 53 i 91 379 92 51\nA més, poden utilitzar, per escrits o comunicacions, el Registre electrònic comú (REC), de l'Administració General de l'Estat, entre les unitats de destinació es troba l'Oficina Delegada de MUFACE per a personal a l'exterior. Aquest servei necessita certificat digital o DNI electrònic i és fàcil d'utilitzar.\nEl Concert d'Assistència en l'Exterior per 2020-2021 ha entrat en vigor l'1 de gener de 2020. Ha estat publicat pel Butlletí Oficial de l'Estat el dia 25 de desembre de 2019. Es pot veure el text al següent enllaç:\nAssistència en l.exterior per 2020-2021\nTargeta Sanitària Europea (TSE) i el seu Certificat Provisional Substitutori (CPS)\nAssistència Sanitària a l'Estranger. Desplaçaments temporals (PMF)\nProfessors visitants en centres escolars d'Estats Units i Canadà


La Cambra situa Catalunya com a líder en inversió estrangera\nUn nou estudi de la Cambra situa el capital estranger a Catalunya en el 22% del total estatal\n5 min. Barcelona 24/07/2019 23:41\n651x342 La Cambra situa Catalunya com a líder en inversió estrangera La Cambra situa Catalunya com a líder en inversió estrangera\nCatalunya va liderar el 2017 la inversió productiva estrangera a Espanya, amb el 22,5% del total de les inversions, segons un nou estudi de la Cambra de Comerç de Barcelona. Aquesta proporció supera el pes del conjunt de l’economia catalana sobre l’espanyola, que és del 19%.\nLa inversió estrangera teòrica es duplica a Catalunya durant el primer trimestre\nTradicionalment, les dades oficials distribueixen la inversió estrangera en funció del lloc on tenen la seu les empreses, en comptes de fer-ho segons el lloc on realment s’executa la inversió. És per això que la Cambra de Comerç va demanar al seu servei d’estudis que fes un estudi que provés d’obtenir les xifres reals.\nL’estudi ha fet dues coses: d’una banda, ha analitzat només la inversió productiva (i ha descartat, per tant, els mers intercanvis d’accions, com la compra d’Abertis per part d’Atlantia i Hochtief, per exemple); de l’altra, s’ha fixat no només en les entrades de fons estrangers, sinó també en les sortides. Per aquest motiu, l’estudi no mostra quanta inversió estrangera arriba a Catalunya i Espanya, sinó quin és l’estoc d’inversió estrangera que hi ha a cada territori. En altres paraules: fa una foto fixa de cada any i després analitza com evoluciona.\nSegons els resultats presentats ahir, l’estoc d’inversió productiva estrangera a Catalunya és de l’esmentat 22,5%, una xifra que cauria fins al 13% si no es neutralitza l’esmentat efecte seu social.\nEn el cas de Madrid passa a la inversa, però molt més exageradament. La comunitat madrilenya tenia el 17,1% de la inversió estrangera productiva el 2017, però puja fins al 68,1% si es miren les dades en funció d’on està la seu social de les empreses.\nNo obstant això, Madrid sí que lidera en ocupació, amb un 29,1% de les feines creades a l’Estat gràcies a la inversió estrangera, per un 22,5% a Catalunya. Aquest fet, segons Joan Ramon Rovira, cap del gabinet d’estudis de la Cambra, no és sorprenent, perquè la capital espanyola acumula més companyies de serveis, intensives en treballadors, mentre que l’economia catalana és “més industrial”.\nSegons el president de la Cambra, Joan Canadell, la inversió estrangera “és molt estable” en els últims anys, la qual cosa desmenteix el que va qualificar de “fake news” segons les quals el Procés independentista havia provocat la caiguda de la inversió a Catalunya en favor de Madrid. En aquest aspecte, l’estoc de capital estranger a Catalunya s’ha mogut entre el 20% i el 25% del total estatal des del 2008. També l’ocupació ha estat en valors molt “estables”, segons Rovira.\nCanadell va remarcar en la presentació de l’estudi que Catalunya és “atractiva” a l’estranger, malgrat “no tenir un estat a favor”. Així mateix, el president de l’ens empresarial es va preguntar “què hauria passat si no haguessin passat” els fets polítics de l’octubre del 2017 i si Barcelona “fos capital d’estat”.\nPer sobre dels països veïns\nL’informe també compara Catalunya amb altres països europeus. Concretament, estima que l’estoc d’actius productius en mans estrangeres representa un 57,4% del producte interior brut català, una xifra molt superior al 37,7% de la mitjana de les 11 economies europees més similars a l’espanyola. La mitjana estatal també està per sota, ja que les inversions estrangeres equivalen a un 49% del PIB (47% si es descompta Catalunya). “Catalunya és una de les economies de l’Europa Occidental amb més pes de l’estoc d’inversió estrangera sobre el seu PIB”, conclou l’informe.\nEn canvi, en comparació amb països de l’est d’Europa, Catalunya està per sota. L’estudi anomena Txèquia, amb un 71,1% del PIB, i Hongria, amb un 66,8%. Aquesta diferència es deu, segons Canadell, al fet que les economies de l’Europa Oriental estan en una situació similar a l’experimentada per Espanya fa trenta anys, quan, gràcies a l’entrada a la Unió Europea, va rebre una forta entrada de capital provinent d’altres estats.\nSegons Rovira, però, que la inversió estrangera en un territori sigui més elevada no és “ni millor ni pitjor”, ni tampoc indica que es tracti d’un país “més desenvolupat”. Segons Rovira, l’economia catalana ha d’evitar “competir a costos relatius” per atreure inversors estrangers. “Totes les inversions són benvingudes”, va comentar, qui creu que cal “focalitzar cada cop més en la qualitat” les polítiques d’atracció d’inversions.\nEl millor any de la història en inversió estrangera (però és una mala notícia)\n1. Per què és nou el mètode utilitzat per la Cambra?\nFins ara, els mitjans utilitzaven les dades de fluxos d’inversió, que registren l’entrada de noves inversions a un territori. La Cambra, però, ha anat més enllà i ha analitzat els estocs d’inversió productiva estrangera. Així, utilitza dades de les inversions en un moment fix: quants actius productius (fàbriques, maquinària, oficines, vehicles, etc.) estan en mans foranes. D’aquesta manera, si se’n mira l’evolució al llarg del temps, es veu com ha variat la inversió estrangera, tant per entrada i sortida de capital com per la pèrdua de valor dels actius.\n2. ¿Aleshores les dades anteriors no són vàlides?\nEls dos mètodes mostren coses diferents. Les dades dels fluxos expliquen quantes inversions entren en un moment puntual, que pot servir per entendre situacions concretes o intuir canvis de tendència. A llarg termini, però, l’estudi dels estocs ofereix una imatge més real. A més, l’estudi neutralitza l’efecte seu social, que acostuma a distorsionar els resultats de les dades oficials.


L'Arxiu Intermedi de la Generalitat Valenciana nou membre institucional del COBDCV - COBDCV\nCOBDCVEl Col·legi actuaRelacions institucionalsL’Arxiu Intermedi de la General…\nL’Arxiu Intermedi de la Generalitat Valenciana nou membre institucional del COBDCV\nDonem la benvinguda a un nou arxiu als membres institucionals del COBDCV\nPor cobdcv | Publicat 26/07/2021\nEl COBDCV compta, des de mitjan 2021, amb un nou membre institucional: l’Arxiu Intermedi de la Generalitat Valenciana (AIGV). Se suma així a altres importants arxius valencians com l’Arxiu del Regne de València i l’Arxiu Municipal Administratiu de Gandia.\nL’arxiu està situat en la localitat valenciana de Riba-Roja del Túria.\nAmparo Pons, presidenta del COBDCV va declarar que “Per al COBDCV és un honor comptar amb un nou arxiu entre els seus membres institucionals i és fruit de l’esforç i les activitats que s’estan realitzant per a arribar a tots els camps professionals de la informació i la documentació”.\nEls membres institucionals tenen dret a intervenir en les assemblees generals, sense dret a vot, i a participar de manera activa en els diferents grups de treball. També poden assistir de manera gratuïta a tres cursos o jornades organitzades pel COBDCV (tres persones diferents per empresa/institució i per any). La resta d’activitats en les quals participen tindran les mateixes condicions i preus que la resta de col·legiats.\nL’Arxiu Intermedi de la Generalitat s’uneix així a altres empreses i institucions com GEDSA, Esedeá, Libnova, la Biblioteca de la Universitat d’Alacant, la biblioteca de la Universitat Miguel Hernández d’Elx i els ja esmentats Arxiu del Regne de València i l’Arxiu Municipal Administratiu de Gandia.


MEMÒRIA DE BARRI DE LA TORRASSA I COLLBLANC: TEMPS DE FESTA MAJOR!\nAquest cap de setmana han estat les festes del barri, la Festa Major de Collblanc-La Torrassa. Volem aprofitar per fer un recordatori de com eren les festes de Collblanc i la Torrassa fa uns quants anys amb aquestes fotografies de carrers guarnits dels dos barris: el carrer Santiago Apòstol, el carrer Martí i Julià i com no, del famós envelat de la Torrassa.\nSalut i bona festa!\nPublicat per Grup Memòria de Barri de La Torrassa a 11:29\nEtiquetes de comentaris: Festes, Recordant el meu carrer\nAl veure aquestes fotografies man fet recorda el meu barri, precisament jo visc al carrer Dr. Martí Julià. A pesar de que jo e nascut al any 1959 poc recordo de les festes majors de aquells temps però si que e pogut escolta en paraules dels meus pares lo que es vivia en aquells temps, tot completament diferent en als temps actuals. Em als anys 50 es vivia en molta pobresa però la gent era molt mes feliç que avui en dia, abans la gent estava mes agermanada, ens ajudàvem mes els uns alts altres, no hi avia tanta enveja, ni tan siquiera violència.\nPer alguns moments ma agradaria tanca els ulls i puge reviure alguns moments de la meva infantesa.\nTambé al veure aquestes fotografies em fan recorda els àlbums de fotografies en blanc i negre dels meus pares les quals de tant en tant encara les miro i recorda als meus antepassats que ja no i son.\n13 de juny de 2016 a les 13:04\npedro campoy oller ha dit...\n13 de juny de 2016 a les 13:13\nLa festa mayor de la torrassa,es una festa que la hace todo el barrio,se engalanan las calles para hacer festas,que los vecinos preparan todo el año.Colaborando todo el mundo, para disfrutar con los bailes de las calles, el entoldado de la plaza española, donde actuan las mejores orquetas.En todas las calles engalanadas se hacen juegos que paticipan todos los niños.\nPedro hablando de los años 1955.A la edad de 18 años.\n13 de juny de 2016 a les 13:19\nDolors Nortes moltó ha dit...\nAhir vaig anar a la festa Major de Collblanc-Torrassa. He estat mirant les fotografies de anys anteriors que ha publicat aquest bloc. Que diferent era tot abans. Avui, les festes majors les organitzen les diferents ENTITATS que existeixin al barri. Ja no es el mateix. Antigament els veïns s'implicaven i era molt bonic.\nLes entitats es decanten mes per les coses foranies que per les nostres.\nEs per aquest motiu varen ballar La Dansa del ventre, Sevillanes, country, i altres balls que ara no recordo i la Nostra Dansa, LA SARDANA, va tenir una petita mostra que apenàs va durar mitja hora i en una dels llocs que tenien que ballar (al Mercat de Collblanc) no varen poder ja que com he dit els altres balls van acaparar el temps.\n¿Creieu que aixo sigui normal que en una ciutat com aquesta, amb una tradició tan forta de la nostra dansa a on hi ha tants col·lectius dansaires i bastants compositors sardanistes, pensessin tam poc en la Sardana?.\nEsperem que els propers anys siguin diferents.\nDolors Nortes Moltó\n13 de juny de 2016 a les 13:50


Dia 19: Exercicis - Repte Fit de Regió7\nDia 19: Exercicis\n19/05/2018 RepteFit Regió7\nPel que fa a l’exercici, he fet el que he pogut! L’agenda que portàvem feia que a les 7 del matí ja estiguéssim de cara a la feina i que tinguéssim actes durant tot el dia, fet que feia complicat trobar estones llargues per poder sortir a córrer. El gimnàs de l’hotel no estava operatiu (es veu que només l’obren a l’estiu, pel turisme més estacional). Llavors em quedava només l’opció de sortir a córrer. El primer dia a Beijing havia de ser dimecres, però Air France feia vaga i em van endarrerir el vol. Vaig arribar allà el dijous a les 10AM, hora de Beijing. Acte rere acte, a les 20h, quan vam quedar lliures, només pensava en dormir, doncs portàvem 38 hores desperts!\nEls propers tres dies (divendres, dissabte i diumenge) sí que vaig sortir a córrer, seguint les pautes de la Jèssica. Diumenge només vaig poder córrer 30 minuts, per tema d’agenda altre cop. Penseu que, a les 7AM començàvem a tastar vins; això vol dir que a les 6:30AM havíem d’estar esmorzant i que, per tant, per poder córrer 40 minuts, afeitar-me, dutxar-me, m’havia de llevar mooooolt d’hora!!\nMentre vas corrent tens molta estona per pensar i al mateix temps ordenar les idees i el que faràs durant el dia. Almenys a mi em passa. I el que em venia al cap en aquell moment era el fet d'estar corrent a tants quilòmetres de distància de casa meva i dels meus. No deixava de ser una sensació estranya, diferent. Això sumat al fet que, ja a aquelles hores del matí, se'm menjaven els mosquits...


Què faries si trobessis un nen passant molt fred? - Socpetit.cat\nQuè faries si trobessis un nen passant molt fred?\nL’organització SOS Mayday, que lluita per salvar a centenars de nens atrapats a la guerra de Síria, va realitzar un experiment social a Noruega.\nVan posar a un nen d’11 anys, vestit únicament amb samarreta i pantalons, assegut en una parada d’autobús durant un fred dia d’hivern. Amb tot de neu al seu voltant, l’infant tremola de fred esperant que algú es compadeixi d’ell i li ofereixi el seu abric.\nAfortunadament les persones reaccionen amb humanitat. Algunes li donen els seus guants o bufandes, d’altres li ofereixen una dessuadora, i fins i tot n’hi ha que l’obsequien amb el seu abric!\nDesprés del commovedor experiment, l’organització reflexiona sobre la difícil situació que viuen els nens a Síria, els qui durant la nit han d’enfrontar-se a les inclemències del temps sense la protecció adequada.


La Terra Alta acaba una verema molt primerenca amb una collita excel·lent | Diari de Tarragona\nLa Terra Alta acaba una verema molt primerenca amb una collita excel·lent\nLa verema enguany s’ha avançat i alguns cellers han acabat tres setmanes abans de l’habitual, però amb una collita de qualitat\n16 de Septiembre de 2017 - 18:20 hs\nUna noia treballant en plena campanya de verema en un tros de la Terra Alta. Foto: Joan Revillas\nLa verema a la Terra Alta enguany s’ha avançat quinze dies. Si normalment molts cellers la inicien cap al 25 d’agost, enguany alguns ja ho feien entre el dia 10 i el 15. I si habitualment la finalitzen la primera setmana d’octubre, molts la van acabar abans d’ahir. Ha sigut quelcom extraordinari.\nAixí ho expressa el president de la DO Terra Alta i propietari del celler Altavins Viticultors de Batea. «Ha sigut completament infreqüent. Inèdit». Les elevades temperatures de l’estiu, ja al juny, van accelerar la maduració del fruit.\nEls dies de treball a la vinya durant aquesta verema han sigut els mateixos que altres anys, cap als 40 dies, però la producció d’aquesta collita ha minvat respecte altres anys. Tot i que només són xifres aproximatives, el president apunta un 30% menys que l’any passat. «I l’any passat ja va ser justa», afirma.\nEn canvi, la qualitat del raïm ha sigut magnífica, específicament en la de les garnatxes. «És una fórmula que acostuma a sortir: a menys producció, major qualitat», explica Arrufí. «Quan hi ha menys raïm la maduració és més equitativa per tot ell i en haver menys quantitat també hi ha menys problemes de malalties, per exemple», concreta el president.\nPili Sanmartín del Celler Bàrbara Forés de Gandesa explica que aquest ha sigut un any «extrany i climatològicament molt complicat». Sanmartín apunta que, tot i que va ser una sorpresa començar la verema a meitat agost i a meitat vacances, ja hi havia alguns indicis a principis de la temporada que la verema s’avançaria força. «Tot ha sigut més precoç. Al febrer no va fer fred i la brotació va ser molt primerenca. El cicle ja va anar avançat des de la mateixa brotació», explica Sanmartín. La producció en el seu cas també ha baixat fins a un 50% respecte un any de producció alta.\nDes de l’Agrícola Sant Josep de Bot, Jaume Martí també concreta que en el seu cas es va començar a veremar excepcionalment aviat, el dia 10 d’agost. «La maduració ha sigut molt primerenca, que no és habitual, i per això hem hagut de gestionar el treball de forma diferent a altres anys, ens hem hagut d’adaptar més nosaltres. El febrer va ser suau però el juny molt calorós», explica Martí. «A nivell d’estat sanitari el raïm ha estat perfecte, i això és molt important».\nSumar per reactivar Reus


President Puigdemont: "A cada dificultat, dues solucions, i a cada por, tres esperances" - Sala de premsa. Generalitat de Catalunya\nPresident Puigdemont: "A cada dificultat,...\nPresident Puigdemont: "A cada dificultat, dues solucions, i a cada por, tres esperances"\nCarles Puigdemont ha rebut els membres de la comunitat educativa que s'han adherit al manifest "Obrim les escoles"\nEl cap de l’Executiu ha insistit als treballadors públics que la responsabilitat de l’1-O és del Govern “i hi arribarem fins al final”\nEn l’acte hi ha participat més de 800 representants dels equips directius dels centres d'ensenyament\nEl president i la consellera, amb els més de 800 assistents a l'acte. Autor: Rubén Moreno\nEl president de la Generalitat, Carles Puigdemont, ha afirmat aquesta tarda que “sabem que el dia 1 d’octubre hi haurà moltes dificultats, però també sabem que a cada dificultat, dues solucions, i a cada por, 3 esperances i que per més que ens intimidin hi ha una gernació creixent del nostre país de gent que vol votar”.\nEl cap de l’Executiu ha fet aquest missatge durant la recepció que ha ofert aquesta tarda, acompanyat de la consellera d’Ensenyament, Clara Ponsatí, als membres de la comunitat educativa que s’han adherit al manifest “Obrim les escoles”. En l’acte han participat més de 800 representants dels equips directius dels centres d'ensenyament que configuren el Servei Educatiu de Catalunya, entre els quals una nodrida representació de centres concertats.\nL’acte l’ha obert la consellera d’Ensenyament, que ha garantit que “amb llibertat anirem a votar serenament aquest diumenge”. “Hi anirem per ser lliures, però sobretot votarem perquè som lliures”, ha afirmat, i ha deixat clar que “la nostra llibertat individual és més forta que les nostres circumstàncies i que les nostres pors”. “Perquè això sigui així”, ha continuat, “entre tots els ciutadans ens cal educar i això es el que feu cada dia vosaltres, però avui ho esteu fent més que mai i diumenge ho fareu més”. I ha reblat: “som davant del món i de la història i hem d’actuar amb responsabilitat, tenint present els nostres avis, els nostres pares i els nostres fills”.\nLliurament simbòlic de les claus


Durant l'enterrament de la tieta Elvira no va pensar que ara, després de la sobtada mort de l'altra de les germanes del seu pare, la tieta Lola, es trobaria de nou en aquella casa oblidada en un poble de Sòria. L'Elvira no era excessivament gran, va morir de cop i va deixar la seva germana petita totalment enfonsada. Des de ben petites sense pare es van espavilar malgrat que el seu germà gran es va fer càrrec d'elles fins que es va casar. Després elles dues i la iaia vivien al seu aire i no demanaven mai ajuda a ningú, tampoc n'oferien.\nLa tieta Lola s'havia quedat ben sola. El patrimoni que controlava era molt important. En poc temps va entrar en un estat depressiu. Un dia va decidir instal·lar-se en aquella casa oblidada en un poble de Sòria. Es va oblidar de nosaltres.\nLa vam trobar en aquella estança en què es guardava el cereal, allà on la meva germana i jo jugàvem a ensorrar-nos en la pila de gra. L'havia fet omplir d'algun cereal i s'havia anat enterrant fins que no va poder o no va voler sortir. El metge forense va dictaminar que havia mort per asfíxia. Les analítiques també van demostrar una barreja d'alcohol amb algun antidepressiu.\nEl testament m'anomenava hereu universal. Els comptes dels bancs buits, els diners mig amagats per tota la casa o dins els mobles vells però valuosos, i escriptures d'altres propietats que havien anat acumulant. El germà i la cunyada ja els donaven per morts, a la neboda la desheretaven perquè havia renegat del seu cognom en negar-se a donar-li al seu primer fill. Jo era el gran beneficiari d'una herència enverinada i plena de condicions absurdes a la que en aquell mateix moment vaig renunciar.\nMai vaig tenir cap hereu ni tampoc hi vaig anar a viure a aquella sòrdida casa plena de tresors amagats. Mai vaig saber qui i com l'havia ajudat a morir per després denunciar-lo, tal com em demanava al testament. Per algun lloc deu haver-hi algú amb el nostre cognom, els diners i les propietats de les tietes.\nGuiomar | 20-12-2020\nMoltes gràcies, hi veig com molt possible que ens passi.\nAixò de les tietes i la Casa decisòria dona terrorífic . M’ agrada\nAixò de les herències ja ho és de terrorífic, ja! I morir per asfixia enterrada en una pila de gra, força angoixant.\nFins al proper relat, Guiomar, que serà en un 2021 més saludable que aquest. És el meu desig.


L'atur registrat augmenta de 3.208 persones el mes de novembre - Granollers Informa!\nInici » Notícies » Política i Economia » Economia » L’atur registrat augmenta de 3.208 persones el mes de novembre\n5 Desembre 2018 a 10:00\nEl nombre de persones en atur es de 394.405\nJosep Ginesta rdp atur registrat// Foto: Conselleria Treball\nDades de l’atur registrat del mes de novembre de 2018\nCatalunya ha registrat un augment de l’atur registrat de 3.208 persones el mes de novembre (+0,8%), el que deixa el nombre de persones en atur en 394.405. En termes interanuals, l’atur registrat baixa a Catalunya en 28.057 persones (-6,6%).\nEl nombre de persones afiliades a la Seguretat Social ha baixat en 613 persones (-0,02%), el que implica que ara hi ha 3.395.284 persones afiliades a Catalunya. En termes interanuals, s’ha produït un augment de 95.243 persones, el que significa una pujada del 2,89%.\nPer sexes, l’atur ha pujat 1.455 persones en el cas dels homes (+0,9%) i en 1.753 (+0,8%) en el cas de les dones, situant la xifra total d’aturats de cada gènere en 169.970 i 224.435 respectivament. Respecte a l’any anterior, l’atur ha baixat en els homes (-15.010 aturats; -8,1%) i en les dones (-13.047 aturades; -5,5%).\nPer edats, el nombre de persones en atur menors de 25 anys ha baixat 625 (-2,1%), situant el nombre total de joves aturats en 28.892.\nPel que fa a les persones de 25 anys o més, hi ha 3.833 persones aturades més (+1,1%) que el mes anterior, deixant la xifra total de desocupats en 365.513.\nPer sectors, l’atur ha pujat al de Serveis (+1,4% i 3.874 aturats més. I ha baixat al d’Agricultura (-1,3% i 121 aturats menys); Indústria (-0,1% i 37 aturats menys); Construcció (-0,8% i 271 aturats menys); i a Sense Ocupació Anterior (-0,9% i 227 aturats menys).\nInteranualment, l’atur ha baixat a tots els sectors. Serveis (-15.666, -5,2%), Construcció (-5.181; -14%); Indústria (-4.154; -8,6%), i Agricultura (-1.531; -14,3%).\nPer demarcacions, l’atur registrat ha baixat a Barcelona -89 persones (0%); i ha pujat a Girona +1.591 persones (+4,3%); Lleida +96 persones (+0,4%); i Tarragona +1.610 persones (+3,4%).\nInteranualment, a Barcelona l’atur ha baixat en 20.678 persones (-6,8%); a Girona, en 3.103 persones (-7,4%); a Tarragona, en 3.543 persones (-6,8%); i a Lleida, en 733 persones (-3,3%).\nPel que fa a la contractació, s’han formalitzat 281.086 contractes laborals a Catalunya, dels quals el 14% són indefinits (39.292) i el 86%, temporals (241.794). El pes de la contractació indefinida és el més elevat en un mes de novembre des de 2008 (16,8%).\nIntermensualment, la contractació ha disminuït un 15,3% (50.680 contractes menys), disminuint amb més força la contractació indefinida (-21,3%; 10.658 menys) que la temporal (-14,2%; 40.022 menys).\nEn comparació amb el novembre de 2017, la contractació ha augmentat un 4,6% (12.480 contractes més); sent més intens l’augment de la contractació indefinida (+13,2%, 4.571 més) que la temporal (+3,4%, 7.909 més).\nConsiderant la contractació acumulada dels onze primers mesos de l’any, l’increment interanual també és del 4,6% (136.524 contractes més), gràcies a l’intens augment de la contractació indefinida (+12,8%) i a un increment més lleuger de la temporal (+3,4%).\nEl secretari general de Treball, Afers Socials i Famílies, Josep Ginesta, ha afirmat a la roda de premsa posterior que ”les dades d’atur de novembre són positives perquè són millors que les dels anys 2016 i 2017”.\n“Constantem que l’augment de l’atur és el resultat de la finalització de la temporada d’estiu perquè ha crescut al sector serveis, concretament a les divisions de allotjament i serveis de menjar, bàsicament a les demarcacions de Girona i Tarragona, i l’atur a sectors com la Indústria es manté” ha dit Ginesta.\nA més, el secretari general del Departament ha destacat que “malgrat l’increment de l’atur registrat, l’afiliació a la Seguretat Social ha estat sostinguda, i tenim gairebé 100.000 persones més afiliades que ara fa un any”.\nPer últim, Josep Ginesta ha posat de relleu l’augment de la contractació indefinida subratllant que “el 14% dels 281.000 contractes que s’han fet al novembre són indefinits, una xifra encara baixa, però constatem que hi ha un repunt a l’alça d’aquest tipus de contractació”.\n#@JosepGinesta #afiliats #atur registrat #contractació #SOC


El Prat al Día: El Prat triunfa als premis "El Llobregat"\nEl Prat triunfa als premis "El Llobregat"\nTota una vida dedicada a la atenció i integració de les persones amb necessitats especials i\nvint anys des de la nova denominació social, han estat alguns dels mèrits per a que la Fundació Rubricatus obtinguès el premi Ribera Solidària, que es va atorgar ahir a la quarta gala de premis el Llobregat, que organitza la publicació amb el mateix nom.\nLa pratenca Laura Ferrés, que ha demostrat un indubtable talent al món del cinema i que durant aquest any ha estat nominada i premiada pel seu curt "Los Desheredados", amb els més importants reconèixements del cinema nacional i internacional, es va endur el premi " A la major crescuda".\nPer la seva part el CRAM va estar guardonat per la seva tasca en defensa del medi ambient, amb el premi "Afluent verd". La entitat mediambiental es va instal·lar a la nostra ciutat i desde llavors ha fet de la defensa i cura del medi marí un signe distintiu tant de la seva tasca com de la nostra ciutat.\nAixí tres dels quatre pratencs que havien estat proposats per a obtenir aquests premis han estat reconegut, i la tercera entitat, no ho ha estat no per falta de mèrits, si no probablement, per que a la gran tasca que realitza li hem de donar temps.\nMoltes felicitats a tots , perque sens dubte s'ho mereixen. Els oferim algunes de les fotografies de l'acte.


Tots els relats de "Estel d'argent"\nInici > Autors > Estel d'argent\nTots els relats de Estel d'argent\nEstel d'argent - 16-12-2008 - 1032 Lectures - 1 comentaris\nUna breu poesia sobre el que per a mi va significar veure, per primer cop, la rosada... Una experiència encantadora. més\nEstel d'argent - 12-11-2008 - 1661 Lectures - 0 comentaris\nUn petit poema fruit d'una imatge, que va prenent forma a mida que s'escriu... més\nEstel d'argent - 28-10-2008 - 1096 Lectures - 0 comentaris\nDies o hores dolorosos que són d'una estranya bellesa plàstica. més\nEstel d'argent - 16-10-2008 - 1098 Lectures - 3 comentaris\nUn poema sorgit d'un paisatge molt concret i d'una ànima molt espessa. més\nEstel d'argent - 24-09-2008 - 1098 Lectures - 1 comentaris\nUn poema que sorgeix arran del llibre "Cartes a un jove poeta", de Rilke. més\nEstel d'argent - 10-09-2008 - 1016 Lectures - 0 comentaris\nUna poema improvisat, que m'entristeix el cor, però m'omple d'una bellesa melancòlica... més\nEstel d'argent - 04-09-2008 - 1058 Lectures - 0 comentaris\nDedicat al meu pare, una poesia que reflecteix l'estranya sensació que et recorrer quan un es troba sol en els camps de la Terra Alta. més\nEstel d'argent - 04-09-2008 - 1115 Lectures - 1 comentaris\nUna descripciód'una tarda al Molí de Siurana d'Empordà. més\nEstel d'argent - 04-09-2008 - 1034 Lectures - 1 comentaris\nUna poesia sorgida entre Madrid i Sevilla, entre uns tangos i la meva tristesa. més\nEstel d'argent - 02-08-2008 - 1290 Lectures - 0 comentaris\nUn poema sobre l'amor i l'amistat dins d'aquest. més\nEstel d'argent - 26-05-2008 - 983 Lectures - 2 comentaris\nUn petit assaig espontani... un elogi a la senzillesa, una reverència a la natura. més\nEstel d'argent - 06-03-2008 - 1048 Lectures - 0 comentaris\nUn text sobre l'abandonament d'una dona enamorada... però no pas pel seu amor, sinó per ella mateixa, i el retrobament present, tan dolorós com necessari. més\nEstel d'argent - 06-03-2008 - 963 Lectures - 0 comentaris\nUna breu descripció d'un temps entre parèntesis i d'un amor que viu dins i fora d'ell. I de l'home, sobretot d'ell, que n'és el protagonista. més\nEstel d'argent - 05-02-2008 - 1049 Lectures - 0 comentaris\nUna imatge d'un sentiment molt particular, de la incomoditat d'ésser amb un mateix, d'un recorregut massa dolorós... més\nEstel d'argent - 25-01-2008 - 1427 Lectures - 2 comentaris\nUn petit poema improvisat sobre el desig d'estar amb la persona que estimes a tothora... més\nRevolució i contrarevolució\nEstel d'argent - 23-01-2008 - 749 Lectures - 0 comentaris\nUn relat de l'agonia de viure sota un control excessiu d'un mateix, de la manca de llibertat que ens imposem per una falsa il·lusió de ser més feliços. De l'afany de ser perfectes i les seves nefastes conseqüències. més\nEstel d'argent - 16-01-2008 - 637 Lectures - 0 comentaris\nUna carta a una persona absent, o uns pensaments, sobre l'amor i, sobretot, sobre l'amor que se'l veu créixer com un fill. més\nJa no sé què fer-ne de tants fils...!\nEstel d'argent - 16-01-2008 - 715 Lectures - 0 comentaris\nUna poesia sobre les lluites que sovint tenim amb nosaltres mateixos quan, sense adornar-nos-en, exigim l'Olimp a la pròpia vida, a l'amor i a nosaltres mateixos. I com tot plegat només fa que ens encaixonem quan el que volem és més espai i més llum. més\nEstel d'argent - 14-01-2008 - 589 Lectures - 0 comentaris\nUns petits pensaments deixats a l'aire, massa de pressa fins i tot per a mi... més\nEstel d'argent - 31-10-2007 - 696 Lectures - 0 comentaris\nUna descripció molt personal de la tendresa. més\nLa son del viure\nEstel d'argent - 19-10-2007 - 1266 Lectures - 1 comentaris\nUna poesia, sense gaires pretensions, que és un elogi a la vida i a les oportunitats que ens dóna de ser feliços. més\nAls del Pentàgon se'ls acaba la feina\nEstel d'argent - 15-07-2007 - 777 Lectures - 0 comentaris\nText irònic, potser una mica cínic també... espero que t'agradi! més\nEstel d'argent - 08-05-2007 - 633 Lectures - 0 comentaris\nUna observació de les històries petites que ens ofereix la realitat. més\nNo és políticament correcte venjar-se d'un mateix (Temàtica: Venjança)\nEstel d'argent - 15-01-2007 - 866 Lectures - 1 comentaris\nCULPA - "Em sap greu..."\nEstel d'argent - 05-12-2006 - 907 Lectures - 4 comentaris\nEstel d'argent - 08-12-2005 - 939 Lectures - 3 comentaris\nLa historia d'un control exasperant i inútil... més\nEstel d'argent - 12-11-2005 - 1897 Lectures - 4 comentaris\nRelat inspirat en alguns contes fantàstics de Mercè Rodoreda, però sobre la memòria, vista com un pes feixuc i opressiu. "Llevadme por piedad a donde el vértigo Con la razón me arranque la memoria". Gustavo A. Bécquer Rima LII més\nM'acotxes, si et plau?\nEstel d'argent - 02-11-2005 - 974 Lectures - 0 comentaris\nReflexió en referència a l'obra de teatre recentment estrenada d'en Josep Maria Benet i Jornet, Salamandra. més\nLa Casa de les Mentides\nEstel d'argent - 07-10-2005 - 1040 Lectures - 3 comentaris\nReflexió sobre com les mentides formen part, més del que ens pensem, de la nostra vida quotidiana. més\nEstel d'argent - 02-10-2005 - 2276 Lectures - 6 comentaris\nUn homenatge a Praga... ciutat de les meves vacances i la millor de les amants. més\nElla es deia Perfídia\nEstel d'argent - 01-10-2005 - 846 Lectures - 0 comentaris\nRelat irònic sobre un viatge a Praga. Un text sobre l'anti-viatge: una nova paraula que m'acabo d'inventar. Una exaltació de la comicitat de la vida. En voleu saber més? Doncs, apa, a llegir-lo! més\nEl misteri dels vents\nEstel d'argent - 11-09-2005 - 685 Lectures - 0 comentaris\n"Vivim somiant, empeny fins que algun dia siga realitat... " més\nEstel d'argent - 02-09-2005 - 1682 Lectures - 3 comentaris\nLa renaixença de la memòria amb tota la seva esplendor... més\nEstel d'argent - 31-08-2005 - 637 Lectures - 0 comentaris\nEscriure allò que el temps vol fer esborrar. Escriure perquè la veu ja no sent. Escric perquè el crit ja no té força. Escric per si algú ho vol escoltar... Encara que no ho vulgui recordar. Escriure per fer reviure l'esperança. Escriure per estimar. (Encarna Pons i Aldavert; poesia dins de l'Abecedari de la Llibertat del poble vell de Corbera d'Ebre). més\nTot queda en un cafè\nEstel d'argent - 23-08-2005 - 987 Lectures - 2 comentaris\nUna conversa, tan sols això... més\nJa no ens queda res més a dir-nos\nEstel d'argent - 15-08-2005 - 1297 Lectures - 1 comentaris\nUn relat en clau de monòleg; una queixa, una resignació, una pregària... més\nMira'm, si pots...\nEstel d'argent - 15-08-2005 - 1016 Lectures - 1 comentaris\nArribarà un dia que els nostres records seran la nostra riquesa... o potser només una caixa de cartró plena de fotografies velles. més\nSóc una lladre\nEstel d'argent - 02-08-2005 - 1501 Lectures - 2 comentaris\nHistòria d'algú que es considera una lladre de vides, paraules, somnis, i que viu de traïció en traïció, en un desig imparable de salvar-se del preu que hem de pagar pels nostres errors. més\nMissatge als perdedors\nEstel d'argent - 26-07-2005 - 1242 Lectures - 3 comentaris\nIrònic relat sobre la lluita constant per aconseguir alguna cosa i l'estranya sobrevaloració del que posseeixen els altres... més\nEstel d'argent - 25-07-2005 - 2709 Lectures - 7 comentaris\nLa cerca infatigable de la nostra illa personal, l'indret on podrem bescanviar la feixuguesa per la lleugeresa. Perquè així ha de ser. Muss Es Sein. més\nLa nena que plorava sense fer soroll\nEstel d'argent - 19-07-2005 - 2403 Lectures - 6 comentaris\nEvocació del passat, de la infantesa perduda i del que significa per a dues generacions ben diferents. més\nEstel d'argent - 16-07-2005 - 696 Lectures - 1 comentaris\nUn viatge cap a l'illa de Calipso, un intent d'apropar la mitologia grega clàssica amb la nostra època actual i amb els sentiments d'una persona qualsevol que no és Ningú. més\nLes roques blavoses\nEstel d'argent - 03-07-2005 - 896 Lectures - 0 comentaris\nHistòria de les pèrdues de les persones que, sovint, malviuen en qualsevol indret, a punt per xisclar... més\nEstel d'argent - 03-07-2005 - 610 Lectures - 6 comentaris\nPoesia sobre uns moments en què l'ànima es ressent del dolor intern, com d'aquell que l'envolta... més\n"Vull que les meves cendres..."\nEstel d'argent - 30-06-2005 - 906 Lectures - 8 comentaris\nPoema de joventut sobre la trascendència en aquesta vida més\nL'àmbit dels estels d'argent\nEstel d'argent - 27-06-2005 - 1582 Lectures - 4 comentaris\nLa lluita per arribar a entendre les paraules i viure amb elles, al zenit. més\nEstel d'argent - 20-06-2005 - 1370 Lectures - 2 comentaris\nRecord d'un viatge al cementiri de Montjuïc de Barcelona, on es congela la mort i només bufa el vent... més\nEstel d'argent - 16-06-2005 - 1144 Lectures - 3 comentaris\nHistòries de persones que es mantenen unides pel fil de la insatisfacció, de desitjar el que no tenen, d'imaginar-se vides inexistents a base de llegir o d'inventar-se ells mateixos les seves pròpies històries. Un relat, sobretot, de pèrdues que romanen dins nostre i cobren voluntat pròpia. més\nEstel d'argent - 11-06-2005 - 508 Lectures - 3 comentaris\nPoesia sobre les esperes amoroses, el desengany, les esperances que es veuen alimentades per moments, i després, sense previ avís, ens són apagades, com una espelma... més\nEl dia A\nEstel d'argent - 08-06-2005 - 806 Lectures - 0 comentaris\nGàngsters, macarrons, somriures... una mica de tot, però sobretot, molt d'humor i ironia! més\nEstel d'argent - 05-06-2005 - 2195 Lectures - 10 comentaris\nReflexions sobre el significat de la paraula però, i el perquè, fem el que fem, ella sempre hi és present. més\nParaules de blau mariner\nEstel d'argent - 17-05-2005 - 611 Lectures - 1 comentaris\nPoema de joventud sobre el primer i més universal desengany amorós. més\nEstel d'argent - 17-05-2005 - 1181 Lectures - 2 comentaris\nRelat una mica irònic sobre els pensaments que emergeixen d'un passeig nocturn per l'Eixample de Barcelona. més


Diari d'un confinament: 69.- El Port i Palma\nDissabte, 23 de gener de 2021 | 11:12\nLa badia del Port de Sóller.\n22/05/2020 | 20:54\nAvui he vist que la Policia Local d’un poble de Mallorca recordava amb una nota breu a les xarxes socials que el vehicle particular només s’ha d’agafar per a desplaçaments justificats i no per anar a passejar. Tenc la impressió que molta gent ja es troba totalment desconfinada des del dia que varen permetre anar al bar o fer visites a parents i amics, però també sé de molta altra que es mou bastant menys del que el procés de desescalada li permet.\nJo calcul que fa més de 75 dies que no he sortit del meu redolet. De fet només mitja dotzena de vegades he traspassat lleument el meu quilòmetre de radi. M’hauria de remuntar a alguna època de la meva infantesa, evidentment no documentada, per trobar una temporada tan llarga sense arribar al Port o a Palma, dues rutes molt recurrents a la meva vida.\nEl Port el relacion inevitablement amb esbarjo i diversió. A ca nostra el primer cotxe que vàrem tenir va ser el meu R5, als vint o vint-i-un anys, o sigui que de petit ma mare ens duia a la meva germana i a mi a nedar en tramvia i quasi sempre al Mónaco. Mon pare no va anar mai d’aigua de mar i el record només algunes vegades en remull, com a màxim amb l’aigua pels genolls.\nRecord també els vidrets de colorins mesclats amb les pedretes que pavimentaven aquella vorera de la mar, el meu salvavides vermell, també el tremolar de fred en sortir de l’aigua, les molestes morques, el pa amb paté per prendre forces després de nedar i que quan el tramvia baixava donava temps a replegar, berenar i partir per arribar amb temps suficient a la parada de sa Torre.\nMés endavant el Port va representar per a mi nedades amb els cosins, el descobriment de la platja Artificial, Can Pipeta, el matalàs inflable, les baixades en bicicleta i la nit. Els sopars amb els amics a les pizzeries, tornar tard a casa, música, ball, festejar. I avui segueix essent lloc d’oci, amb l’Infante Lois com a lloc obert on els nins han après a anar en bicicleta, les caminades al llarg de la badia, els soparets i els gelats, els horabaixes de mar, l’excursió a la Torre Picada.\nRecord els centenars de vegades que vaig recórrer la primera línia del Port amb el cotxe per anar a girar damunt el moll, una volta ara impossible però que era imprescindible aleshores per a molts sollerics.\nI el pol oposat és Palma i el viatge en tren. Record quasi amb temor el renouer, combinat amb l’olor d’humitat i l’efecte mirall de les finestres, en passar pel túnel Llarg essent nin, i el dia que amb mon pare anàrem al darrer vagó i em va demostrar que la galeria és convexa perquè el foradí de la boca es va fent petit i més petit fins que desapareix de la vista.\nRecord les tornades a l’hivern, quan mon pare comprava l’Última Hora Segunda Edición i un TBO per a mi, amb una fosca negra que convertia el trajecte en un gran avorriment per la manca de la vista exterior. O aquella ocasió que vàrem agafar el primer tren que partia a les set menys quart per anar-me a fer unes anàlisis i pel camí em va sorprendre l’alba, un sol enorme i vermellós que es va despertar devers Bunyola i que jo mai no havia vist encara sobre l’horitzó de la planura.\nO, ja més gran, que enganxava per tornar un tren especial de turistes i quan parava al mirador del Pujol d’en Banya agafava caminet per avall per fer més via a arribar a casa.\nEn la meva època d’estudiant el vaig utilitzar molt al tren i només una vegada el vaig perdre. Va ser anar fins a Can Repic, fer autostop, i el primer cotxe que va passar es va aturar. Aquell dia vaig arribar fins i tot abans del que necessitava. També vaig anar molt amb l’autobús que volta per Deià i Valldemossa i et deixava al Campus.\nEra tot un espectacle transitar per una carretera que encara no havien eixamplat, generalment amb molts turistes que arribaven a aplaudir quan el conductor havia de realitzar una maniobra complicada. Una vegada fins i tot es va produir una brega al passadís generada per si una finestra havia d’estar oberta o tancada.\nI moltes vegades vaig partir cap a Palma de matinada amb el meu amic Jaume, amb el camió que usava per transportar gasoil, i també amb alguns professors, en Toni i en Tomeu, o amb alumnes companys com en Ramon, na Tere, en Pere, n’Eugènia, n’Antònia, na Catina i altres, i ens repartíem solidàriament les despeses de la benzina. Ah, i tot això sense el túnel, clar!


Raquel Lúa: "Componc a la muntanya de Torre Baró"\nRaquel Lúa: "Pujo a Torre Baró i componc al solet"\nDiumenge, 02/12/2018 - 08:00\nDescobrir una veu a la ciutat ha de ser com a decobrir una ostra amb perla. Emocionant. El Taller de Músics, que va fer emergir Andrea Motis i Rosalía també brunyeix el talent de Raquel Lúa (Barcelona, 1993), una jove de Roquetes que es va pagar la carrera de Filosofia venent crispetes a Diagonal Mar, i que a molts els recorda a Sílvia Pérez Cruz.\nA l’entrevista se li escapa una dada que demana ometre, per humilitat. (Per una vegada em carrego l’‘off the record’, perquè sota aquesta llum s’entén la fondària de les seves lletres i la sensibilitat del seu folk).\n–¿Què diu la cançó que més la defineix?\n–"No te vayas nunca / te lo ruego, te lo pido / que en mi cuerpo no cabe este desasosiego/ ni un imprevisto tan vespertino".\n–Sona a poesia del 27. –\nm’agrada molt. El que és graciós és que la meva àvia era cosina segona de Lorca. I el meu avi m’ho va explicar. Als 9 anys em sabia un poema seu sencer. Li vaig agafar un gran amor. Pensava que era una cosa meva. Va ser el primer pas perquè m’interessés per llegir. Però això no ho posi, sisplau.\n–No ho prometo. ¿Sempre ha viscut a la Prosperitat?–Soc\nde Roquetes, però als 8 anys, quan va néixer el meu germà, ens vam mudar a Via Júlia, perquè de nit l’ambient a Roquetes es complicava.\n–Sí. El meu pare és conductor d’autobusos –de línia i turístics–, i la meva mare treballa en neteja. Jo feia vida a la marquesina al costat del metro de Via Júlia. El barri marca el fet de ser molt conscient que hi ha persones que viuen realitats diferents i totes són allà.\n–¿Va somiar aquest present?–No.\nJo deia que volia ser biòloga marina, fins que, al batxillerat, una professora de Filosofia em va obrir un món. Als 18 anys vaig començar a treballar al cine de Diagonal Mar, per poder-me independitzar i pagar-me la carrera. Mentre em vaig implicar en el Kasal de Joves Roquetes, on vaig començar a fer els primers tallers de cant. Als 15 tenia un grupet, Rock4Penguins. Al principi cantava AC/DC, Extremoduro...\nEl meu grup favorit segueix sent System of a Down, que és metal alternatiu armeni. Gràcies al meu pare, vaig sentir bona música a casa: Mike Oldfield, Enya, Diana Navarro, Paco de Lucía... I em va donar pel Canelita, Camarón, Las Chuches... A l’institut es reien de mi per escoltar flamenc. "Garrula", em deien, i vaig deixar-ne d’escoltar. Amb els anys el vaig reprendre amb força.\n–¿Com la descobreixen?–Amb\nel baixista del grup, vam fer un concert a la bodega d’un amic del seu pare. I ens vam assebentar que hi havia una cosa que es deia Cabal Musical [un projecte d’innovació social per a la inclusió del Taller de Músics, basat en l’acompanyament artístic de joves músics]. Vam enviar el vídeo de la bodega, ens van agafar per a un càsting i el dia abans el meu amic se’n va desmarcar.\n–Però vostè, pa'lante.-L’\núnic que tenia eren les meves cançons. Uns dies després em van dir que estava a dins. Les classes del Cabal em coincidien amb el cine, però el meu company em va fer un gran favor i em canviava el torn. La vida no em donava per tant, treballar, la carrera, la música. El Taller ha posat la música al centre de la meva vida.\n–Fa un parell de diumenges va presentar el primer\ndisc.–'Ruegos y demás’, finançat amb estalvis i una campanya a Verkami en la qual va posar diners gent del Japó i de Washington que no conec. El vaig presentar al Tradicionàrius i el dia següent me’l vaig passar plorant pels missatges que em van arribar. Una noia em va dir: "Gràcies per trencar-me i per estimar-me". La música fa coses.\n–¿Com les fa vostè, les cançons?–Torre\nBaró queda a 20 minuts a peu de casa; pujo amb la meva guitarra i componc al solet. Lletres que es mouen en un territori simbòlic, tot i que també dic les coses pel seu nom... Molta gent viu situacions que no es mereix per pertànyer a una classe o a un gènere.\n–¿I quin diria que és el seu\npoder?–Cantant em poso en un pla intangible. En algun moment sento que me’n vaig, que el que passa a l’escenari i al públic s’ajunta i crea una nebulosa, i ens quedem allà, suspesos.


Ábalos demana a Cs que no pacti amb la ultradreta - Regió7 :: El Diari de la Catalunya Central\nÁbalos demana a Cs que no pacti amb la ultradreta\nEl PSOE prioritza els pactes amb Podemos, però «no exclouen res»\nacn 27.05.2019 | 23:50\nEl secretari d'organització del PSOE, José Luis Ábalos ricardo rubio/europa press\nEl secretari d'Organització del PSOE i ministre de Foment en funcions, José Luis Ábalos, va demanar a Cs que «no insufli aire a Vox a les institucions» i «no es converteixi en la clau que doni accés a la ultradreta a governs locals i autonòmics». Ábalos va argumentar que els liberals europeus, grup al qual s'integrarà Cs al Parlament europeu, no entendrien que un partit que es defineix com a liberal faci de «frontissa» de l'extrema dreta.\nEl dirigent socialista va insistir que el partit taronja ha de decidir entre «contribuir al futur» amb pactes amb el PSOE o bé apostar per «la involució del país» amb acords amb PP i Vox. Ábalos no va donar per feta la suma de les dretes en autonomies i municipis on el PSOE ha guanyat sense arribar a la majoria absoluta, ni tan sols amb acords amb Podemos, com el cas de la Comunitat de Madrid o Castella i Lleó. «No renunciem a fer prevaldre la nostra condició de guanyadors», va avisar Ábalos en roda de premsa ahir a la tarda després de la reunió de la Comissió Executiva Federal.\nÁbalos va anunciar la creació d'una comissió per estudiar pactes i diu que els socialistes «no exclouen res» per molt que considerin que Podem és «soci preferent» per arribar a acords programàtics «progressistes». Segons el PSOE, tots els partits han de «reconsiderar» les estratègies i gestionar els resultats del 26-M a partir de «l'interès general» i el «futur» de l'Estat. Ábalos va dir que les diferències polítiques «legítimes» no poden servir de «pretext» per posar «pals a les rodes a la governabilitat» i «bloquejar les institucions».\nLa comissió per avaluar acords estarà formada per Ábalos, el secretari de Coordinació Territorial, Santos Cerdan, la responsable de política municipal del PSOE, Susana Sumelzo, i el secretari de Política Federal i exlehendakari, Patxi López. Ábalos va dir que esperen propostes de les federacions amb relació als pactes i va assegurar que el PSOE «defensarà la confiança» que els han donat els electors a les urnes. El ministre en funcions va criticar que «alguns perdedors hagin celebrat com una victòria» la suma de les dretes. «Es precipiten», va advertir.\n«El PSOE no dona res per perdut i lluitarà per tot» per intentar que «prevalgui la voluntat majoritària de la gent», va dir Ábalos, que va reivindicar que les eleccions del 26-M han deixat clar que els socialistes són la «força dominant i majoritària» a l'Estat.


16th setembre 2021 Mercè PerpinyàUncategorised, Uncategorised6 comments\n17th setembre 2020 Mercè PerpinyàGeneralNo comments\nBenvolgudes famílies farigolines. Des de la Junta de l’AFA us volem agrair la vostra participació a la reunió en la qual us vam presentar el funcionament de les activitats extraescolars per al curs 2020 -2021 – (formulari per a la valoració de la reunió). Donades les circumstàncies actuals provocades per la Covid-19, i el canvi…\nTROBADA DE PATINATGE ARTÍSTIC – CET 10\n14th març 2019 Caro LópezGeneralNo comments\nEls/les patinad@rs de l’escola participen a la propera trobada de patinatge el diumenge 24 de març en la competició del Consell Escolar de l’Esport. Un gran dia on els vostres fills/es gaudiran de la seva activitat preferida amb companys/es i ens podran ensenyar l’esforç que han fet durant tot l’any amb tota mena d’actuacions. On…\n14th febrer 2019 Caro LópezGeneralNo comments\n11th octubre 2018 Caro LópezEscola, EscolaNo comments\n11th octubre 2018 Caro LópezActivitats, Activitats, Activitats, Activitats, Comissió Anglès, Comissió Anglès, Comissió Camí Escolar, Comissió Camí Escolar, Comissió Festes, Comissió Festes, Comissió Inclusió, Comissió Inclusió, Comissió Mercat Solidari, Comissió Mercat Solidari, Comissió Pati, Comissió Pati, Hack the School, Hack the School, Xerrades, XerradesNo comments\nREUNIÓ INFORMATIVA – COM FUNCIONA L’AFAGEST?\n10th setembre 2018 Caro LópezGeneralNo comments\nCOMENCEM EL CURS AMB L’AFAGEST – nova plataforma de gestió de l’AFA\n7th setembre 2018 Caro LópezGenerals AMPA, Generals AMPA, Generals AMPA, Generals AMPA, Generals AMPA, Generals AMPA, Generals AMPA, Generals AMPA4 comments\nEstimades famílies. Esperem que hagueu gaudit de les vacances. Des de l’AFA us volem donar la benvinguda i presentar-vos algunes novetats. Aquest curs estrenem l’Afagest, una plataforma de gestió de l’AFA. Entre altres coses, servirà per donar-se d’alta com a soci i per fer les inscripcions online a les activitats gestionades per l’AFA. Quan es podran fer…\nPortes obertes extraescolar Llengua de signes\n6th octubre 2017 Caro LópezGeneralNo comments\nDe dilluns 9 a dimecres 11 d’octubre de 16.45h a 17.45h portes obertes de l’activitat extraescolar Llengua de signes. Els nens i nenes que vulguin provar l’activitat podran assistir-hi un dia, trieu el dia que més us interessi (9, 10 , 11 octubre) i porteu berenar a la bossa. Els monitors sords recolliran els assistents…\nReunions extraescolars: Piscina, Batukada i llengua de signes\n24th setembre 2017 Caro LópezGeneralNo comments\nBenvolgudes famílies, Us animem a assistir a les reunions informatives de les Activitats Extraescolars de: PISCINA – Dimarts 26 de setembre a les 17h a la biblioteca BATUKADA / JUGA I APREN EN LLENGUA DE SIGNES – Dimarts, 26 de setembre a les 17.30h a la biblioteca


Llibre d'actes (1998-1999)\n«Estic vivint una vida més intensa i millor de la que em tocava». Entre els anys 1998 i 2000, Vicenç Villatoro, aleshores director general de la Conselleria de Cultura de la Generalitat de Catalunya, va escriure un dietari que ha esdevingut un testimoni excepcional sobre la cultura i la vida política catalana del tombant de segle. Des de l’ambient polític que va envoltar les eleccions de l’octubre de 1999 —les darreres a les quals es va presentar Jordi Pujol— fins a les contradiccions i dependències del món cultural català, passant pel debat intern d’un escriptor que ha esdevingut polític i que ha de conciliar vocacions i obligacions, vida familiar i un fort compromís amb el país. El dietari esdevé alhora testimoni i catarsi, i una manera de continuar escrivint.\nLlibre d’actes, del qual oferim el primer volum (1998-1999), s’insereix dins les grans obres de prosa memorialística de la nostra literatura; «una estètica del present a partir de la qual és possible novel·lar-lo», com afirma el mateix autor.\nVicenç Villatoro (Terrassa, 1957) és periodista i escriptor. Va començar la seva activitat narrativa per a adults amb la novel·la Evangeli gris, guanyadora del Premi Sant Jordi 1981. Entre les seves obres figuren País d’Itàlia (Premi Sant Joan, 1983), Els anys a ciutat (1986), Les illes grogues (1987), Entre batalles (1987), Titànic (1990), Hotel Europa (1992), Memòria del traïdor (1996), La claror de Juliol (Premi Ciutat de Palma Llorenç Villalonga de novel·la, 1996) i La derrota de l’àngel (2004). L’autor ha estat guanyador de molts premis literaris, entre ells el Ciutat de Barcelona (1987), el Documenta (1991) i el Carlemany (2004). Publicada el 2010, Tenim un nom, va guanyar el Premi Ramon Llull del mateix any. La seva novel·la més recent és Moon River (2011).


El Roís al ciberespai: COMUNICACIÓ PARES I FILLS\nPublicado por Rosana | 12:54 | 1 comentarios »\nÉs important que els adults(pares,professors…) sàpiguen ESCOLTAR PERQUÈ ELS XIQUETS PARLEN i, d'aquesta manera, que els confien els seus sentiments, opinions i experiències.\nTots els dies els xiquets s'enfronten a dificultats, reptes i perills.\nAquests apareixen on menys s'espera: en el carrer, en l'escola o en el seu interior.\n• Els xiquets necessiten saber que els seus sentiments són acceptats i respectats.\n• Tots els sentiments poden ser acceptats, encara que no totes les accions poden ser permeses. És comprensible que el nen no vulgui al seu germanet, però no per això pot fer-li mal.\nA l'escoltar als nostres fills i entendre els seus sentiments, podem orientar-los perquè comprenguen la diferència entre els sentiments acceptats i les accions prohibides o inacceptables.\n• Un xiquet que pot expressar les seves opinions i les seves idees és un xiquet que va a créixer amb confiança en si mateix.\n• És important per al xiquet tinga el suport dels adults per a tenir confiança de narrar les seves experiències. El diàleg amb els altres permet al nen elaborar les seves vivències, solucionar els seus problemas o resoldre les seves frustracions.\nEn conclusió, l'hàbit de parlar amb els xiquets i aprendre a escoltar-los, ajuda que es desenvolupen millor, que confien en els adults i a saber que poden contar amb ells quan els necessiten.\n• Escoltar amb silenci i atenció. És necessari atendre al xiquet, deixar a un costat el que estem fent, asseure'ns al seu costat i mirar-lo a la cara. De vegades els adults continuen amb les seves activitats alhora que parlen en el xiquet.. Això no és una bona idea, doncs es transmet la idea que no és important el que el nen ens està dient.\n• .Tot el que el nen diu és important En general, el xiquet parla experiències que per a l'adult poden ser avorrides, irrellevants o ximples, però per al xiquet són importants. No és una bona idea interrogar-lo. És necessari escoltar el que ell ha de dir-nos.\n• No és necessari parlar molt. Els adults poden fer veure que està escoltant als xiquets dient paraules com: “Ajá”, “entenc”, o “ja veig”.\n• Posar-li nom als sentiments. Quan vol parlar-nos del que sent i no sap com fer-lo, pot ser útil ajudar-li donant-li un nom a aquests sentiments. Per exemple quan plora perquè li van llevar els seus dolços es pot dir: “Sí, dóna coratge que et lleven els teus dolços! “. D'aquesta manera el nen entendrà que ens interessem pel que senten, que és important que ho expresse, i quel’ ajudarem a superar-ho.\n• Concedir el desig en la imaginació. Quan el xiquet expressa un desig frustrat o un sentiment de fracàs, l'adult pot concedir-li el seu desig en la imaginació. Per exemple quan el nen plora perquè el seu pare està absent, dir-li: “M'agradaria molt que el teu pare estigués ací!”.\n• Fer preguntes curioses. És important que l'adult s'interesse i li faja preguntes (no interrogatoris!). Com viu ell l'experiència? Com ho soluciona? Per què és important per a ell? Com ha pensat resoldre el problema?\n• Respectar fins a on vol parlar el xiquet. Perquè l'escolta no es transforme en un interrogatori és important que no es pressione al xiquet, ni que se li obligue a parlar, o dir més del que ell desitja comunicar.\nLa confiança naix de les experiències positives, aquelles en les quals el nen ha compartit el que necessita compartir.\nMa Jesús // 1 de gener de 2010 a les 13:49\nFeliç any nou, faenera!


Abril | 2011 | cicloturismecat: cicloturisme a Catalunya\nEl Circuit Ciclopirineus 2011 arrenca a Tremp\nAbril 28, 2011 cicloturismecat\tDeixa un comentari\nEl proper dissabte dia 30 es celebra a Tremp la vintena edició de la Marxa Cicloturista La Pallaresa. Amb aquesta marxa, arrenca també la quarta edició del Circuit Ciclopirineus que organitza la Comissió de Cicloturisme de la FCC.\nAquest circuit es desenvoluparà al llarg de nou cites durant aquesta primavera i estiu fins el mes de setembre. D’elles, quatre es celebraran a la província de Lleida, altres quatre a la província de Girona i una altra a Andorra.\nEls qui no arribin a les sis marxes en aquest Circuit Ciclopirineus i en el Circuit de Llarga Distància no tindran premi directe però, si la suma de participacions entre els dos circuits és més gran o igual a vuit, rebran un maillot de regal.\nIV CIRCUIT CICLOPIRINEUS DE CICLOTURISME\n8 maig: XIV Marxa Cicloturista Terra de Remences (Sant Esteve d’en Bas)\n11 juny: VIII Volta Cicloturista al Parc Natural Cadí-Moixeró (La Seu d’Urgell)\n3 juliol: XXXIV Volta Cicloturista als Ports d’Andorra (Andorra)\nAbril 27, 2011 cicloturismecat\tDeixa un comentari\nNota important pels participants a les marxes cicloturistes\nAbril 16, 2011 cicloturismecat\tDeixa un comentari\nEl passat divendres 15 es va celebrar una reunió amb la Presidenta de la Federació Catalana i representants del Servei Català de Trànsit i de la Comissió de Cicloturisme de la Federació.\nEl motiu va ser la negació de permisos per portar a terme la Marxa Rutes del Montseny del diumenge 17. Després de les negociacions, finalment es va acordar la celebració de la marxa amb la condició de que es facin dos reagrupaments d’uns 10 minuts al grup capdavanter perquè no s’allargui massa la distància entre els participants.\nAquests reagrupaments es faran a l’avituallament de Sant Marçal (quilòmetre 60) i a l’avituallament de Seva (quilòmetre 109).\nRecordem que tots els participants en una marxa cicloturista tenen l’obligació de respectar el codi de circulació i tenir un comportament esportiu en tot moment.\nEls agents de l’autoritat encarregats del seguiment de la prova tenen la facultat de prendre nota del dorsal dels infractors, que seran sancionats i desqualificats de la marxa.\nA més, el Comitè de Disciplina Esportiva de la Federació Catalana de Ciclisme podrà prendre les mesures pertinents que inclouen la prohibició de participar a cap més marxa cicloturista dels circuits que promou la Comissió de Cicloturisme.\nEls clubs organitzadors i la Federació Catalana de Ciclisme estan fora de tota responsabilitat envers els infractors.\nNota de la Comissió de Cicloturisme\nAbril 7, 2011 cicloturismecat\tDeixa un comentari\nHem rebut i llegit comentaris a propòsit de la Marxa Terres de Vi i Cava que es va celebrar a Vilafranca del Penedès el dia 20 de març. Des de la Comissió volem fer una sèrie de puntualitzacions.\nLa Federació Catalana de Ciclisme i la Comissió de Cicloturisme no som els organitzadors de les marxes dels circuits. Un dels papers d’aquesta Comissió és donar una sèrie de pautes i recomanacions als organitzadors de les marxes dels circuits. Tots aquests punts s’han consolidat dintre un reglament unificat que teniu disponible a les webs de les marxes dels circuits de Llarga Distància i Ciclopirineus. Aquest reglament està totalment consensuat amb els organitzadors.\nEstà dintre de les nostres funcions advertir als organitzadors d’aquells aspectes que no s’acompleixen. També tenim la potestat de treure dels circuits aquelles marxes que tinguin errades greus i/o no obtinguin uns mínims resultats a les enquestes de satisfacció que s’envien als cicloturistes a final de temporada.\nA continuació volem tractar una sèrie d’aspectes que s’han comentat aquests dies:\nXIP GROC DE CRONOMETRATGE: des de fa unes temporades, l’ús del xip de cronometratge s’ha imposat en el món del cicloturisme. Tal i com s’ha fet en altres esports, hem volgut apostar pel xip groc de propietat. Ja des de l’any passat, es podia fer ús d’aquest xip i no haver de pagar cap recàrrec pel cronometratge. Aquesta temporada 2011, i gràcies a Championchip, comprar aquest xip és molt assequible i s’en fan més de dues marxes ja es té amortitzat.\nDe totes maneres, si no es vol comprar, sempre es pot optar pel xip de lloguer de dia. Aquest xip és un servei i, com a tal, s’ha de pagar ja que implica una activació, ensobrat, etiquetatge, recollida, neteja,… Com que aquestes tasques són compartides, dels 5 euros, 2 van a l’organitzador i 3 al cronometrador.\nGràcies a aquesta nova forma de treballar, les tarifes fixes de cronometratge són més assequibles i l’organitzador té menys problemes a l’hora de recollir xips i retornar fiances al final de la marxa.\nTANCAMENT D’INSCRIPCIONS: un dels problemes dels organitzadors és fer el càlcul de tot el que s’ha de preparar per la marxa. No és el mateix comprar avituallament i regals o preparar dinars i bosses per 100 que per 400 participants. Molts d’aquests apuren fins l’últim moment per fer l’inscripció especulant, per exemple, amb la previsió del temps. Només heu de fixar-vos que la major part d’inscripcions es fan just abans del tancament o abans d’acabar el periode sense recàrrec.\nCreiem que el tancament el dimarts abans de la marxa i el recàrrec de 5 euros entre dos dimarts abans i la data de tancament beneficia tant als cicloturistes que s’apunten amb anticipació com a les organitzacions, que tenen l’apartat logístic més fàcil. Amb un tancament amb suficient antelació, tots els participants estan més controlats i segurs, sobretot en cas d’accident.\nTal i com s’ha consensuat als reglaments, no es permetrà cap inscripció després del tancament.\nPREU DE LES MARXES: gràcies a les mesures explicades en els punts anteriors, els preus de les marxes s’han congelat amb respecte l’any passat. Heu de tenir en compte que, en aquests temps de crisi, trobar patrocinadors i ajudes públiques és d’allò més difícil. Quasi bé totes les despeses es cobreixen gràcies a les inscripcions. Teniu en compte la gran quantitat de conceptes als que s’ha de fer front: avituallaments, regals, dinars, trofeus, cronometratges, ambulàncies, benzina de cotxes i motos, lloguer d’instal.lacions, taxes federatives… I, evidentment, sense comptar la gran quantitat d’hores que han de dedicar els organitzadors sense cap gratificació monetària.\nEn els últims anys sí sabem que el preu de les marxes s’ha apujat, com tot, però creiem que els serveis que s’ofereixen en l’actualitat bé s’ho valen. Us en recordeu quan haviem de fer un ingrés al banc i enviar per fax el justificant a l’organitzador?\nSERVEIS ALS CICLOTURISTES: el participant, a l’inscriure’s a la marxa, paga un preu i té dret a una sèrie de serveis. Al reglament de cada marxa es troben ben especificats els punts d’avituallament i també els horaris límit de pas, en cas d’existir. En els avituallaments, és obligat tenir menjar i beguda per a tots els participants, en especial pels últims, que seran qui més els necessitin. També s’han de preveure possibles contingències com ara tenir beguda de sobres en dies de molta calor.\nEls horaris de pas s’hauran de respectar escrupulosament per part dels vehicles d’assistència (cotxe escombra i ambulàncies) i mai es podrà sobrepassar a cap participant que estigui dintre de l’horari. És llavors convenient que aquests vehicles estiguin conduïts per personal de l’organització i no per gent aliena com ara personal de protecció civil o d’altres.\nEls Mossos d’Esquadra són els encarregats en tot moment de vetllar per la seguretat dels ciclistes. A començaments d’any, la Federació té reunions amb els caps de cada zona per tal de planificar la temporada i consensuar les diferents cites que s’hi celebraran. En aquestes reunions s’indiquen possibles canvis en la normativa i es fan recomanacions.\nÉs obligació de l’organitzador posar-se en contacte amb el cap de trànsit de la seva zona i amb les policies locals per tal d’advertir-los del tipus d’event que es celebrarà. I tampoc està de més el dia de la marxa recordar als agents que es presentin a fer el servei de tots els detalls i mantenir una bona comunicació durant tota la jornada per evitar sorpreses.\nTotes les cruïlles perilloses, rotondes, incorporacions i, en general, punts conflictius hauran d’estar senyalitzats i/o coberts per voluntaris. L’organitzador ha d’estar preparat per contingències com ara obstacles a la carretera, desaparició de senyalitzacions,… que poden causar problemes com la pèrdua de participants o accidents.\nEn cas d’accident o avaria el cicloturista podrà trucar al telèfon que l’organitzador indicarà, com a mínim, al reglament i que estarà operatiu durant tota la jornada.\nOBLIGACIONS DELS CICLOTURISTES: els cicloturistes no tenen gaires obligacions especials a l’hora de participar en una marxa. Des d’aquest any, és obligatori presentar un document identificatiu (dni, carnet de conduir, passaport) i la llicència federativa de l’any en curs per recollir la bossa en el dorsal. Ho fem així per evitar inscripcions en nom d’altra persona o amb llicències sense vigència, fets que poden causar molts problemes a tots en cas d’accident.\nTambé s’haurà de signar la Declaració del Cicloturista, per la qual el participant es dóna per informat dels seus drets i deures i eximeix a l’organitzador de possibles responsabilitats en cas d’accident. Aprofitem per recordar-vos de portar signada de casa aquesta Declaració per evitar cues el dia de la marxa.\nTambé us recordem que una marxa cicloturista no és una cursa competitiva. S’han de complir en tot moment les normes de trànsit ja que la carretera està oberta a la circulació: no envair el carril contrari, circular a una velocitat adeqüada, respectar els senyals i les indicacions de les autoritats i voluntaris i no adelantar el cotxe que obre la cursa.\nEn la marxa de Vilafranca hi va haver comportaments incívics, en especial en les primeres unitats del pilot. Tal i com indica el reglament, aquestes persones han estat identificades i el seu cas està en mans de la Comissió Disciplinària de la Federació, que prendrà i comunicarà la seva resolució convenientment.\nTeniu en compte que cada cop és més difícil aconseguir permisos de trànsit degut a la idiosincràsia de les marxes. Aquest tipus de comportaments no ajuden en res al col.lectiu cicloturista i, en qualsevol moment, ens podem quedar sense aquests events, tal i com ha estat a punt de succeir a Euskadi.\nPer acabar, us recomanem que llegiu el reglament de cada marxa abans de participar per evitar sorpreses i conèixer en tot moment què heu de fer i a tot el que teniu dret.\nDes de la Comissió de Cicloturisme estem a la vostra disposició i oberts als vostres comentaris i suggeriments.\nAbril 5, 2011 cicloturismecat\tDeixa un comentari